לחמניות פסחא

לחמניית פסחא, ידועה גם כלחמניית תבלינים או לחמניית צלב חמה (באנגלית: Hot cross bun) היא לחמנייה מתובלת אפויה בדרך כלל עם פירות, ומעוטרת בצלב בחלקה העליון, אשר נאכלת באופן מסורתי ביום שישי הטוב בבריטניה, אוסטרליה, ניו זילנד, דרום אפריקה, קנדה, הודו, פקיסטן, מלטה, ארצות הברית ומדינות הקריביים של חבר העמים הבריטי. בכמה מדינות, דוגמת אוסטרליה או ניו זילנד, הלחמניות זמינות לאורך כל השנה. הלחמנייה מציינת את סוף העונה הנוצרית של התענית ולכל אחד מחלקיה משמעות סמלית - עיטור הצלב מסמל את צליבת ישו, התבלינים מסמלים את התבלינים ששימשו לחניטה של ישו לפני קבורתו, ולעיתים נעשה שימוש גם בקליפת תפוז מרירה המסמלת את הסבל של ישו בעת שהיה על הצלב. ישנן כמה תיאוריות לפיהן מקורן של לחמניות הפסחא הוא פגאני, אך גם באשר לכך ישנן גרסאות סותרות: לחמניות מעוטרות בצלב שאכלו הסקסונים בבריטניה כחלק מחגיגות האביב שלהם. לחמניות מחולקות לארבעה חלקים שווים שאכלו המצרים הקדמונים כמחווה לארבעת מופעי הירח או לארבע העונות. לחמניות מתוקות שנאכלו ביוון העתיקה וברומא כחלק מחגיגות לאלת השחר אאוס ולאלת האור אסטרה, שגם העניקה את שמה לחג הפסחא - Easter. תיאוריה של היסטוריון האוכל איוון דיי, שפוסל את כל התיאוריות האחרות וגורס כי לחמניות הפסחא הן בעצם ניסיון לחקות את אפיית המצות בחג הפסח, שנחגג במקביל לפסחא, היות שבדומה למצות גם הן נאפות ללא שימוש בשמרים. לא ברור מתי הפכה לחמניית הפסחא להיות מזוהה עם החג או עם הנצרות בכלל. על פי תיאוריה אחת, נזירים במאה ה-12 היו מעטרים את הלחמניות שאפו בתקופת חג הפסחא בצלבים כדי להזכיר את החשיבות הדתית של החג, ולפי תיאוריה אחרת היה זה נזיר אנגלי בשם תומאס רוקליף שחי בסנט אולבנס באנגליה, אשר ב-1361 אפה "לחמניית אולבן" וחילק אותן לעניים ביום שישי הטוב. ב-1592, בתקופת שלטונה של אליזבת הראשונה, נאסר על מכירת לחמניות פסחא ולחמים מתובלים אחרים בכל ימות השנה מלבד ביום שישי הטוב, בחג המולד או בהלוויות. העונש על עבירה על הצו היה חלוקת כל המזון האסור לעניים. אלא שהתברר שזו גזירה שהציבור אינו יכול לעמוד בה, ובמאה ה-17 המלך ג'יימס הראשון כבר התיר למכור אותן לאורך כל השנה. התיעוד המובהק הראשון של לחמניות פסחא נמצא באלמנך משנת 1733, שם מתועד שיר רחוב לונדוני: Good Friday comes this month, the old woman runs. With one or two a penny hot cross buns השורה השנייה מופיעה גם בשיר הילדים האנגלי "Hot Cross Buns"(אנ') שפורסם ב-London Chronicle ביוני 1767. הפולקלור האנגלי כולל אמונות טפלות רבות סביב לחמניות פסחא. לפי אחת מהן, לחמניות שנאפות ומוגשות ביום שישי הטוב לא יתקלקלו או יצמיחו עובש במהלך השנה שלאחר מכן. אמונה טפלה אחרת מעודדת להחזיק לחמנייה כזו לשימושים רפואיים, ואכילה ממנה מסייעת להחלמת חולים. אם הן נלקחות למסע ימי, לחמניות הפסחא יגנו על ספינה מפני עלייה על שרטון, ואם תולים אותן במטבח הן מגינות מפני שריפה ומבטיחות שכל הלחמים שייאפו באותו מטבח ייצאו בצורה מושלמת. את הלחמנייה התלויה יש להחליף מדי שנה. בבריטניה נמכרות ברשתות הסופרמרקט הגדולות גרסאות שונות למתכון המסורתי כמו טופי, תפוז וחמוציות, קרמל מלוח ושוקולד ותפוח-קינמון. באוסטרליה נמכרות לחמניות פסחא בטעם קפה, לחמניות מיני עם תמרים או קרמל, ובסופרמרקטים ניתן למצוא גם גרסאות עם שבבי שוקולד, שוקולד ודובדבן, סוכריות חמאה, תפוח וקינמון, בננה וקרמל, חלפניו וגבינה, ושוקולד לבן ופטל. בג'מייקה, גיאנה וכמה איים קאריביים של חבר העמים הבריטי, לחמניית הפסחא הפכה ל"לחמניית פסחא מתובלת" בצורת כיכר לחם עם מולסה ותבלינים. הלחמנייה הזו נאכלת עם גבינה ומוגשת לצד בירת ג'ינג'ר או משקה מסורתי בשם מאובי. בסלובקיה ובצ'כיה נהוג לאכול בפסחא לחם מתוק הנקרא "מאזנק" שלעיתים קרובות מעוטר בצלב. מדיה וקבצים בנושא לחמניות פסחא בוויקישיתוף Alexander, Deepa (2017-04-10). "Hot cross buns, fresh off the oven, in Chennai". The Hindu (בIndian English). ISSN 0971-751X. נבדק ב-2024-03-09. Caribbean Easter meals to keep families together during covid-19 | Loop Caribbean News, Loop News (באנגלית) "Hot Cross Buns, A Caribbean Easter Tradition". Global Voices (באנגלית). 2016-03-25. נבדק ב-2023-04-03. Did you know that hot cross buns are available all year round? They just look a little different…, Seniors Discount Club, ‏2022-07-22 (באנגלית אמריקאית) Sam Brooks, Let me eat hot cross buns all year round, The Spinoff, ‏2022-04-05 (באנגלית) Turner, Ina; Taylor, Ina (1999). Christianity. Nelson Thornes. p. 50. ISBN 9780748740871. To mark the end of the Lent fast Christians eat hot cross buns. These have a special meaning. The cross in the middle shows how Jesus died. Spices inside remind Christians of the spices put on the body of Jesus. Sweet fruits in the bun show that Christians no longer have to eat plain foods. Fakes, Dennis R. (1 בינואר 1994). Exploring Our Lutheran Liturgy. CSS Publishing. p. 33. ISBN 9781556735967. Since people often gave up meat during Lent, bread became one of the staples of Lent. Bakers even began making dough pretzels--a knotted length of dough that represented a Christian praying, with arms crossed and hands placed on opposite shoulders. Hot cross buns are popular during Lent. The cross of course reminds the eater of Christ's cross. {{cite book}}: (עזרה) Bellbird Baked Goods, A Brief History of Hot Cross Buns, Bellbird Bakery, ‏2024-02-27 (באנגלית אמריקאית) The Interesting Story of the Hot Cross Bun, RavenHook Bakehouse, ‏2020-04-10 (באנגלית אמריקאית) Holy or heretical? A history of hot cross buns, English Heritage Daily, After 2,000 years, people of St Albans claim the hot cross bun as their own invention, Mail Online, ‏2009-03-30 Fabricant, Florence (1991-03-20). "Hot-Cross Buns: Giving Tradition A Fresh Accent". The New York Times (באנגלית אמריקאית). ISSN 0362-4331. נבדק ב-2024-03-09. Smithsonian Magazine, Rachel Nuwer, 5 Great Historical Myths And Traditions About Hot Cross Buns, a Pre-Easter Pastry, Smithsonian Magazine (באנגלית) "Hot Cross Buns". Practically Edible: The Web's Biggest Food Encyclopedia. Practically Edible. אורכב מ-המקור ב-3 באפריל 2009. נבדק ב-9 במרץ 2009. {{cite encyclopedia}}: (עזרה) "The best hot cross buns 2019". BBC Good Food (באנגלית). ארכיון מ-6 באוגוסט 2020. נבדק ב-1 ביולי 2019. {{cite news}}: (עזרה) Jean Tan (24 במרץ 2008). "Easter Baking: Hot Cross Buns". LiveJournal. אורכב מ-המקור ב-5 באפריל 2010. נבדק ב-26 במרץ 2008. {{cite web}}: (עזרה) "Yummy Hot Cross Buns". Woolworths (Australia). ארכיון מ-2 באפריל 2015. נבדק ב-30 באפריל 2014. {{cite web}}: (עזרה) "Shop groceries online | Coles Supermarket". "Woolworths Supermarket - Buy Groceries Online". ארכיון מ-23 בפברואר 2020. נבדק ב-24 במרץ 2019. {{cite web}}: (עזרה) "Perspective | Making Jamaican spiced bun for my mother was a final act of love". Washington Post (באנגלית אמריקאית). ISSN 0190-8286. נבדק ב-2023-04-03. "Supermarkets report mixed Easter bun sales". Jamaica Observer (באנגלית אמריקאית). 2021-04-02. נבדק ב-2023-04-03. Denise Lee, The Story of the Jamaica Easter Tradition From The Hot Cross Buns, Jamaicans and Jamaica - Jamaicans.com, ‏2007-03-26 (באנגלית אמריקאית) Czech Easter traditions from A-Z, www.expats.cz, ‏2019-04-19 (באנגלית)